दी गई मानवता और इंसानियत की तालीम
अपनेमें सुधार लाने से समाज में सुधार आएगा। एक-एक व्यक्ति के सुधरने से समाज सुधरेगा। समाज में गलत काम नहीं होंगे। यदि हम सही होंगे तो पूरा समाज सही होगा। इंसानियत से बढ़कर कुछ भी नहीं है। इंसानियत से ही देश में अमन-चैन कायम हो सकती है। उक्त बातें धनबाद जिला स्तरीय दो दिवसीय इजतमा के पहले दिन शनिवार को यहां अमलटांड़ मैदान में विभिन्न वक्ताओं ने कही। इसमें देश के विभिन्न भागों से मौलाना भाग ले रहे हैं। इसका समापन रविवार को होगा। इजतमा में विभिन्न वक्ताओं ने देश में हो रहे अमन चैन सकुन की दुआ मांगी। लोगों में सज्जनता जाए तो यह बड़ी बात होगी। वक्ताओं ने लोगों से अपील की कि हम ऐसा कोई भी काम नहीं करें जिससे दूसरे को तकलीफ हो। किसी की भावना आहत हो हमें ऐसा काम कभी नहीं करना चाहिए। वक्ताओं ने कार्यक्रम में उपस्थित लोगों को मानवता इंसानियत की तालीम दी। कहा गया कि लोगों में इंसानियत एवं मानवता की भावना जाए तो समाज में किसी भी तरह की समस्या नहीं आएगी। वक्ताओं में समसुल हक, शमीम सिवानी, मौलाना शफी आदि थे।
hin_Deva hin_Deva